রবিবার রাজ্য রাজনীতিতে নতুন জল্পনা উসকে দিয়েছিলেন বিজেপির রাজ্য সভাপতি। আর সোমবারই নারদ কাণ্ডে তদন্তকারীদের তৎপরতা শুরু হয়ে গেল। 
সোমবার শুভেন্দু অধিকারীর হলদিয়া অফিসে হানা দিলেন সিবিআই অফিসাররা। এই অফিসেই ম্যাথু স্যামুয়েলকে ডেকে তাঁর কাছ থেকে টাকা নিয়েছিলেন শুভেন্দু, এমনটাই অভিযোগ ছিল। 
বর্তমানে শুভেন্দুর সেই অফিস তাঁর ভাই দিব্যেন্দু অধিকারীর কার্যালয়। কারণ এটি তমলুকের সাংসদের কার্যালয় হিসেবেই আগে শুভেন্দু ব্যবহার করতেন।
সেই অফিসের যেখানে বসে ম্যাথু স্যামুয়েলের থেকে শুভেন্দু টাকা নিয়েছিলেন বলে অভিযোগ, সেখানে গিয়ে তদন্তকারীরা তার ছবি তুলে রাখেন।

এই বিষয়ে অন্যান্য খবর

মুকুলকে ক্লিনচিট, শুভেন্দুর প্রশংসা বিজেপির। তৃণমূলে জোড়া পতনের জল্পনা
অধিকারী-গড়ে ইস্তফা! তৃণমূলে রহস্যের সঙ্গে বাড়ছে জল্পনাও


দিনকয়েক আগে মদন মিত্রর দক্ষিণেশ্বরের বাড়িতে গিয়ে তদন্তকারী অফিসাররা নারদ তদন্তের পুনর্নিমাণ করতে গিয়েছিলেন। অন্য এক সাংসদ অপরূপা পোদ্দার খানাকুলে যে পঞ্চায়েত প্রধানের বাড়িতে বসে টাকা নিয়েছিলেন বলে অভিযোগ, সেখানেও গিয়েছিলেন কেন্দ্রীয় গোয়েন্দা সংস্থার অফিসারেরা। 
এবার শুভেন্দুকে নিশানা করলেন সিবিআই অফিসাররা। পরিবহণমন্ত্রী শুভেন্দু অধিকারীর প্রশংসা করে দিলীপ ঘোষ বাড়িয়ে দিয়েছিলেন তৃণমূলের রক্তচাপ। তারপরে শুভেন্দু অবশ্য বিজেপিতে যাচ্ছেন না বলে সেই জল্পনায় জল ঢেলেছেন। তার পরের দিনই এই সিবিআই তৎপরতা।